|  |
| --- |
| **МЕДИЦИНСКИ УНИВЕРСИТЕТ - ПЛЕВЕН** |
| **ФАКУЛТЕТ „ОБЩЕСТВЕНО ЗДРАВЕ”****КАТЕДРА „ОБЩЕСТВЕНОЗДРАВНИ НАУКИ“** |

**общи бележки и препоръки за подготовката**

**ПО УЧЕБНАта ДИСЦИПЛИНА „Глобални проблеми на общественото здраве“**

ЗА СТУДЕНТИ В ДИСТАНЦИОННА ФОРМА НА ОБУЧЕНИЕ

ОБРАЗОВАТЕЛНО-КВАЛИФИКАЦИОННА СТЕПЕН „МАГИСТЪР“

СПЕЦИАЛНОСТ „ОБЩЕСТВЕНО ЗДРАВЕ И ЗДРАВЕН МЕНИДЖМЪНТ”

Драги колеги,

За нас е особено удоволствие да ви въведем в глобалните проблеми на общественото здраве. „Глобалното здраве” или „глобалните проблеми на общественото здраве” е сравнително ново понятие, появило се през последните десетилетия и получаващо особено силно развитие като учебна дисциплина, която се въвежда много широко в образователните програми в целия свят. Развитието й е продиктувано от глобализацията на обществото като цяло и необходимостта от обединяване на усилията в глобален мащаб за преодоляване на новите и съществуващите от преди неравенства в здравето.

За ефективно усвояване на материята са предложени няколко типа учебни материали: учебник, практически задачи (курсови задачи), тренировъчни тестови въпроси за самоподготовка, сайтове на водещи световни организации – СЗО, UNAIDS, Световна банка, ЮНЕСКО и др. с най-нови статистически данни и програми.

Препоръчваме да започнете подготовката си с **учебника „Глобални проблеми на общественото здраве”**, чието съдържание е максимално съобразено с обема и задачите на дистанционното обучение. За улесняване на четенето и осмисляне на очертаните тенденции и проблеми е добре да си припомните някои основни положения от статистиката и социалната медицина.

След като се запознаете с теоретичния материал, разгледайте прикачените курсови задачи. Това ще Ви помогне да затвърдите някои основни положения във Вашата подготовка. Курсовите задачи са за Ваша самостоятелна подготовка и не участват във формирането на крайната оценка.

Третата стъпка от подготовка Ви е изключително важна. Тя е свързана със самостоятелно решаване на тестови въпроси от затворен тип и ще Ви служи за самооценка на усвоеното след преминаване на теоретичния материал. Не подценявате ролята на тази част. Получената най-висока оценка от самостоятелното решаване на тестове участва във формирането на крайната оценка по тази дисциплина (вижте прикачената учебна програма).

С пожелания за успех в подготовката и финалния резултат,

*Доц. д-р Гена Грънчарова, дм*

*Проф.д-р Силвия Александрова-Янкуловска, д.м.н.*